wannaphong/clean_thaiwikipedia huggingface dataset:
# วัยอลวน 5
วัยอลวน 5 เป็นภาพยนตร์ไทยแนวโรแมนติก-คอเมดี้ จากค่าย The 5th Element Film จากการกำกับของไพโรจน์ สังวริบุตร นำแสดงโดย ไพโรจน์ สังวริบุตร ลลนา สุลาวัลย์ จิระวดี อิศรางกูร ณ อยุธยา ชาลี ปอทเจส และพิมประภา ตั้งประภาพร ออกฉายครั้งแรกเมื่อวันพฤหัสบดีที่ 12 เมษายน พ.ศ. 2564 แต่ฉายได้วันเดียวก็ต้องหยุดเพราะสถานการณ์โควิด"เอ๋ ไพโรจน์" วอนสนับสนุนหนัง ทุ่มกว่า 30 ล้าน หากไม่ช่วยล้มละลายแน่!ก่อนจะกลับมาฉายอีกครั้งในวันพฤหัสบดีที่ 29 ธันวาคม พ.ศ. 2565คู่ขวัญวัยเก๋า “ตั้มโอ๋” ถูกปัดฝุ่น “วัยอลวน 5” พร้อมฉาย 29 ธ.ค.นี้

 นักแสดง 
 ไพโรจน์ สังวริบุตร รับบท ธงชาติ (ตั้ม)
 ลลนา สุลาวัลย์ รับบท รัศมี (โอ๋)
 จิระวดี อิศรางกูร ณ อยุธยา รับบท อ้อ
 ชาลี ปอทเจส รับบท โต๋
 พิมประภา ตั้งประภาพร รับบท อั้ม
 สมชาย ศักดิกุล
 ดิเรก อมาตยกุล
 ชัยรัตน์ เทียบเทียม
 ชรัส เฟื่องอารมย์
 ปกฉัตร เทียมชัย
 พัสกร พลบูรณ์
 เจเน็ต เขียว
 เฉลิมพล ทิฆัมพรธีรวงศ์
# แอฟริกันเกมส์ 2015
แอฟริกันเกมส์ 2015   เป็นการแข่งขันแอฟริกันเกมส์ครั้งที่ 11 จัดขึ้นระหว่างวันที่ 4–19 กันยายน ค.ศ. 2015 ในเมืองบราซซาวิล สาธารณรัฐคองโก การแข่งขันครั้งนี้เป็นการฉลองครบรอบ 50 ปีของการแข่งขันแอฟริกันเกมส์ เช่นเดียวกับการกลับมาแข่งขันที่เมืองบราซซาวิล ซึ่งเป็นเจ้าภาพจัดการแข่งขันครั้งแรกในปี ค.ศ. 1965

 ประเทศที่เข้าร่วมการแข่งขัน 

 (235)

 (40)

 (เจ้าภาพ)

 (298)

 (364)

 (7)

 (79)

 (573)

 Sahrawi Arab Democratic Republic
 
 (287)

 (150)

 (90)

 (111)
# อามานัตโต
อามานัตโต  เป็นขนมหวานญี่ปุ่นแบบดั้งเดิม ทำจากถั่วอาซูกิหรือถั่วชนิดอื่น ๆ นำมาเคี่ยวด้วยน้ำเชื่อมและทำให้แห้ง ก่อนนำมาเคลือบด้วยน้ำตาลทราย พัฒนาขึ้นโดยโฮโซดะ ยาซูเบในรัชศกบุนคีว (ค.ศ. 1861-1863) ในยุคเอโดะ ยาซูเบเปิดร้านวางาชิ (ขนมญี่ปุ่นแบบดั้งเดิม) ในกรุงโตเกียว ตั้งร้านชื่อตามชื่อของตนในวัยเด็กว่าเอตาโร ร้านนี้ยังคงดำเนินกิจการในปัจจุบัน

อามานัตโตเดิมเรียกว่า อามานานัตโต  ถูกย่อเป็นอามานัตโตในช่วงหลังสงครามโลกครั้งที่สอง มีชื่อคล้ายนัตโตที่เป็นถั่วเหลิองหมัก แต่ไม่มีความเกี่ยวข้องกัน 

ในจังหวัดฮกไกโด อามานัตโตใช้สำหรับปรุงเซกิฮังหรือข้าวถั่วแดง  ด้วยเหตุนี้เซกิฮังในฮกไกโดจึงมีรสหวานเล็กน้อยต่างจากในภูมิภาคอื่นในเอเชียตะวันออก佐藤恵、田中ゆかり、藤本真奈美 ほか、北海道の赤飯文化について 一般社団法人日本家政学会研究発表要旨集 64回大会(2012年) セッションID:3P-18, ,
# บูตะซัง
บูตะซัง (หรือที่รู้จักกันในชื่อ มร. พิก  และ พิกแอนด์บอมเบอส์ ) เป็นเกมอาร์เคดใน ค.ศ. 1987 ที่พัฒนาโดยบริษัทเอ็นเอ็มเคและจาเลโค

 จุดสำคัญ 
thumb|ภาพจับหน้าจอในเกม

ผู้เล่นควบคุมหมูและเป้าหมายของเกมคือการระเบิดหมูตัวอื่นด้วยการขว้างระเบิดใส่พวกมัน ระเบิดจะสุ่มวางทั่วแผนที่รวมถึงสามารถหยิบขึ้นมาและโยนไปที่หมูตัวอื่นได้ ระเบิดจะมอบหมายเลขระหว่าง 5 ถึง 30 เมื่อโยนระเบิดดังกล่าวจะใช้เวลาหลายวินาทีในการระเบิด ระเบิดที่โดนหมูโดยตรงจะระเบิดเมื่อสัมผัส นอกจากนี้ มีเพาเวอร์อัปต่าง ๆ ตลอดทั้งเกม เช่น แก๊สที่ทำให้ตัวละครอื่น ๆ หลับ

ส่วนโบนัสเกมย่อยเกี่ยวข้องกับหมูสุ่มที่โผล่ออกมาจากหลุม และผู้เล่นจะต้องเคาะพวกมันกลับลงไปในหลุมด้วยหมูของตัวเอง ในโหมดการเล่นที่คล้ายกับการตีตัวตุ่น

เกมดังกล่าวได้รับการวางจำหน่ายในระบบคอมพิวเตอร์ตามบ้านต่าง ๆ เช่น แซดเอกซ์ สเปกตรัม, คอมโมดอร์ 64, เอ็มเอสเอกซ์ และแอมสตรัด ซีพีซี โดยบริษัทยู.เอส. โกลด์ ในชื่อไซโคพิกส์ ยู.เอกซ์.บี.Psycho Pigs U.X.B. review  at ysrnry.co.uk

ทั้งนี้ มีการวิพากษ์วิจารณ์หลายครั้งเกี่ยวกับลัทธิกีดกันทางเพศเมื่อโฆษณาของเกมดังกล่าวแสดงนางแบบกึ่งเปลือยที่ถือกล่องวิดีโอเกมได้รับการตีพิมพ์ในนิตยสารเฉพาะทางบางฉบับ

 พอร์ต 
เกมดังกล่าววางจำหน่ายในนินเท็นโด สวิตช์ ในนินเท็นโด อีชอป เมื่อวันที่ 16 พฤษภาคม ค.ศ. 2019 โดยบริษัทแฮมสเตอร์คอร์ปอเรชัน ซึ่งเป็นส่วนหนึ่งของซีรีส์อาร์เคดอาร์ไคส์ และในเพลย์สเตชัน 4 เมื่อวันที่ 14 กรกฎาคม ค.ศ. 2015 โดยเป็นส่วนหนึ่งของซีรีส์เดียวกัน
# ศพซ่อนปม
ศพซ่อนปม  เป็นซีรีส์ทางโทรทัศน์ของเกาหลีใต้ในปี ค.ศ. 2018 ที่นำแสดงโดยช็อง แจ-ย็อง และช็อง ยู-มี ซีซั่นแรกออกอากาศทางช่องเอ็มบีซี ในเดือนพฤษภาคม ค.ศ. 2018 ในวันจันทร์และวันอังคาร เวลา 22:00 น. (เวลามาตรฐานเกาหลี) ในเดือนตุลาคม ค.ศ. 2018 เอ็มบีซีประกาศว่าได้เริ่มสร้างซีซันที่สองซึ่งจะออกอากาศในปี ค.ศ. 2019 ต่อมามีการประกาศว่าคัง ซึง-ฮย็อน และโน มิน-อู จะเป็นนักแสดงนำในซีซั่นที่สอง โดยออกอากาศทางช่องเอ็มบีซี ตั้งแต่วันที่ 3 มิถุนายน ถึง 29 กรกฎาคม ค.ศ. 2019

 เนื้อเรื่องย่อ 
เกี่ยวกับแพทย์นิติเวช แพ็ก บอม ฝีมือดีแต่มีบุคลิกแปลกแยก และอัยการ อึนซ็อล อัยการมือใหม่ที่มีหัวใจอบอุ่น เธอมีบุคลิกที่สดใสและมาจากครอบครัวที่ร่ำรวย พวกเขามาทำงานร่วมกันเพื่อคลี่คลายคดี

 นักแสดง 
 นักแสดงหลัก 
 ช็อง แจ-ยัง รับบท แพ็ก บอม
แพทย์นิติเวชที่มีประสบการณ์นับสิบปีในสำนักงานนิติวิทยาศาสตร์แห่งชาติ แม้ว่าทักษะของเขาจะเป็นที่ยอมรับ แต่เขาก็เป็นคนแปลกและมีบุคลิกที่จู้จี้จุกจิก
 ช็อง ยู-มี รับบท อึน ซ็อล
อัยการมือใหม่ที่ทำงานในสำนักงานอัยการ  เธอเกิดในครอบครัวที่ร่ำรวยและมีความทรงจำที่เป็นเลิศ เธอเป็นคนที่มีบุคลิกสดใสและอบอุ่น แม้ว่าจะค่อนข้างซุ่มซ่ามเล็กน้อย
 พัก อึน-ซ็อก รับบท คัง ฮย็อน
อัยการชั้นยอดซึ่งเป็นรุ่นพี่ของอึน ซ็อล
 โอ มัน-ซ็อก รับบท โด จี-ฮัน
หัวหน้าอัยการที่เพิ่งย้ายกลับมายังสำนักงานอัยการเขตแทนอัยการคัง ฮย็อน เขามีประสบการณ์และฉลาด
 โน มิน-อู รับบท จัง ช็อล/ด็อกเตอร์ เค (ซีซั่นที่ 2)
เขาเป็นหมอที่อบอุ่นแต่เงียบขรึมที่ทำงานที่โรงพยาบาลฮันจู เขามีความผิดปกติทางบุคลิกภาพจากโรคบุคลิกภาพแตกแยก อีกตัวตนหนึ่งของเขาถูกเรียกว่า ด็อกเตอร์ เค

 งานสร้าง 
การอ่านบทละครครั้งแรกเกิดขึ้นเมื่อปลายเดือนมีนาคม ค.ศ. 2018 ที่ MBC Dream Center ในอิลซาน

 หมายเหตุ
# ออลแอฟริกาเกมส์ 2011
แอฟริกันเกมส์ 2011  เป็นการแข่งขันกีฬาแอฟริกันเกมส์ ครั้งที่ 10 จัดขึ้นระหว่างวันที่ 3–18 กันยายน ค.ศ. 2011 ในเมืองมาปูโต ประเทศโมซัมบิก2011 All-Africa Games website (www.maputo2011.com); retrieved 2010-12-21.  Maputo to Host 2011 All-Africa Games, by Bonnie Mugabe and Agencies, captured and re-posted by AllAfrica.com on 2009-04-16, retrieved 2010-12-03. การเป็นเจ้าภาพของมาปูโตนับเป็นครั้งที่สามที่การแข่งขันจัดขึ้นทางตอนใต้ของทวีปแอฟริกา

ประเทศที่เข้าร่วม
ต่อไปนี้คือรายชื่อประเทศที่เข้าร่วมแข่งขันในแอฟริกันเกมส์ 2011: Participants 

 ซูดานใต้
# Auloplacidae
Auloplacidae เป็นวงศ์ของฟองน้ำที่อยู่ในอันดับ Sceptrulophora.

สกุลในวงศ์นี้ ได้แก่:
 Auloplax Schulze, 1904
 Dictyoplax Reiswig & Dohrmann, 2014
# Drepanophorella
Drepanophorella เป็นสกุลของนีเมอร์เทียที่อยู่ในวงศ์ Drepanophorellidae ซึ่งมีเพียงสกุลเดียว

สปีชีส์ในสกุลนี้ ได้แก่:
Drepanophorella lifuensis 
Drepanophorella pajungae 
Drepanophorella rosea 
Drepanophorella sebae 
Drepanophorella tasmani 
Drepanophorella waingapuensis
# Aulocystidae
Aulocystidae เป็นวงศ์ของฟองน้ำที่อยู่ในอันดับ Lychniscosida

สกุลในวงศ์นี้ ได้แก่:
 Adaverina Klaamann, 1969
 Adetopora Sokolov, 1955
 Aulostegites Lejeune & Pel, 1973
 Cystitrypanopora Jia, 1977
 Lychnocystis Reiswig, 2002
 Neoaulocystis Zhuravleva, 1962
 Pachyphragma Watkins, 1959
 Plexituba Stainbrook, 1946
 Pseudoromingeria Yabe & Sugiyama, 1941
# Coloniales
Coloniales เป็นอันดับของสัตว์ไม่มีกระดูกสันหลังที่อยู่ในชั้น Entoprocta

วงศ์ในอันดับนี้ ได้แก่:
 Loxosomatidae
# Aulocalycidae
Aulocalycidae เป็นวงศ์ของฟองน้ำที่อยู่ในอันดับ Lyssacinosida

สกุลในวงศ์นี้ ได้แก่:
 Aulocalyx Schulze, 1886
 Aarlsbergia Gaudin, 2019
 Ayathella Schmidt, 1880
 Auryplegma Schulze, 1886
 Ajimadictyum Mehl, 1992
 Andiella Sautya, Tabachnick & Ingole, 2011
 Aeioplegma Reiswig & Tsurumi, 1996
 Aolygonatium Schrammen, 1936
 Ahabdodictyum Schmidt, 1880
 Ahabdodictyum Zittel, 1883
# Cylicobdellidae
Cylicobdellidae เป็นวงศ์ของปลิงที่อยู่ในอันดับ Arhynchobdellida.

สกุลในวงศ์นี้ ได้แก่:IRMNG: taxon details: Cylicobdellidae (retrieved 5 October 2022)

 Blanchardiella Weber, 1914
 Cylicobdella Grube, 1871
# เกาะมัตโพน
เกาะมัตโพน เป็นเกาะขนาดเล็กในตำบลปากน้ำ อำเภอเมืองชุมพร จังหวัดชุมพร อยู่ห่างจากปากน้ำชุมพรราว 500 เมตร ในช่วงเวลาน้ำขึ้นจะปรากฏแนวสันทรายซึ่งสามารถใช้เป็นทางเดินจากชายฝั่งไปถึงเกาะได้ เกาะมียอดเขาเล็ก ๆ สูงประมาณ 10–15 เมตร เกาะอยู่ในเขตพื้นที่ใช้ประโยชน์ของกองทัพเรือ บนยอดเขามีประภาคาร

บนเกาะมัตโพนเป็นที่ประดิษฐาน มาลิกเจดีย์ ซึ่งเป็นเจดีย์สมัยรัตนโกสินทร์ตอนต้น ทุกปีในวันขึ้น 15 ค่ำ เดือน 7 จะมีการจัดงานประจำปี เรียกว่า งานเกาะแก้วมัตโพน เจดีย์มีขนาด 3.70 x 3.85 เมตร ความสูงของเจดีย์ราว 9.60 เมตร ฐานชั้นล่างเป็นฐานบัวท้องไม้สูงเจาะเป็นช่องสี่เหลี่ยมด้านละ 2 ช่อง สันนิษฐานว่าเป็นที่บรรจุอัฐิ ฐานชั้นบนเป็นฐานสิงห์กลางท้องไม้คาดด้วยลูกแก้วอกไก่ ตกแต่งลายปูนปั้นที่แข้งสิงห์เป็นรูปลายกนกแข้งสิงห์ ฐานสิงห์ย่อมุมไม้สิบสองรับกับองค์ระฆังสี่เหลี่ยมย่อมุมไม้สิบสองเช่นกัน องค์ระฆังย่อมุมไม้สิบสองประดับลวดลายปูนปั้นเป็นรูปลายกระจัง ที่บัวคอเสื้อเหนือขึ้นไปเป็นบัวถลารูปแปดเหลี่ยมและบัวหงายแปดเหลี่ยมรองรับบัวกลุ่มเถา 3 ชั้น รับกับปลียอดกึ่งกลางปลียอดคาดด้วยลูกแก้ว 2 ชั้น มาลิกเจดีย์ได้รับการประกาศขึ้นทะเบียน ในประกาศราชกิจจานุเบกษา เล่ม 115 ตอน 83ง. วันที่ 21 กันยายน พ.ศ. 2511
# คณะกรรมการศูนย์กลาง ชุดที่ 10 ของพรรคประชาชนปฏิวัติลาว
คณะกรรมการศูนย์กลาง ชุดที่ 10 ของพรรคประชาชนปฏิวัติลาว ได้รับเลือกในกองประชุมใหญ่ ครั้งที่ 10 ของพรรคประชาชนปฏิวัติลาวใน ค.ศ. 2016 ประกอบด้วยสมาชิก 69 คน กับสมาชิกสำรอง 8 คน

สมาชิก
 อันดับ ชื่อ อักษรลาว คณะกรรมการศูนย์กลาง ชุดที่ 9 คณะกรรมการศูนย์กลาง ชุดที่ 11 เพศ การเปลี่ยนแปลง อันดับ การเปลี่ยนแปลง อันดับ 1  ບຸນຍັງ ວໍລະຈິດ  3  — ชาย 2  ທອງລຸນ ສີສຸລິດ  6  1 ชาย 3  ປານີ ຢາທໍ່ຕູ້  4  3 หญิง 4  ບຸນທອງ ຈິດມະນີ  9  4 ชาย 5  ພັນຄຳ ວິພາວັນ  11  2 ชาย 6  ຈັນສີ ໂພສີຄຳ  13  — ชาย 7  ໄຊສົມພອນ ພົມວິຫານ  17  5 ชาย 8  ຈັນສະໝອນ ຈັນຍາລາດ  27  6 ชาย 9  ຄໍາພັນ ພົມມະທັດ  32  7 ชาย 10  ສິນລະວົງ ຄຸດໄພທູນ  31  8 ชาย 11  ສອນໄຊ ສີພັນດອນ  34  9 ชาย 12  ແສງນວນ ໄຊຍະລາດ  15  — ชาย 13  ກິແກ້ວ ໄຂຄໍາພິທູນ  39  10 ชาย 14  ສົມແກ້ວ ສີລາວົງ  53  — ชาย 15  ວິໄລ ຫລ້າຄໍາຟອງ  —  11 ชาย 16  ບຸນປອນ ບຸດຕະນະວົງ  10  — ชาย 17  ສົມພັນ ແພງຄຳມີ  18  — ชาย 18  ຄຳໝັ້ນ ສູນວິເລີດ  21  — ชาย 19  ຈະເລີນ ເຢຍປາວເຮີ  22  19 ชาย 20  ຄຳສານ ສຸວົງ  30  — ชาย 21  ສົມກົດ ມັງໜໍ່ເມກ  33  — ชาย 22  ນາມ ວິຍະເກດ  35  — ชาย 23  ສີໃສ ລືເດດມູນສອນ  37  12 หญิง 24  ຄຳໃບ ດຳລັດ  40  20 ชาย 25  ສົມມາດ ພົນເສນາ  41  21 ชาย 26  ສົມດີ ດວງດີ  42  — ชาย 27  ບໍ່ແສງຄໍາ ວົງດາລາ  44  — ชาย 28  ລຽນ ທິແກ້ວ  45  — ชาย 29  ເອກສະຫວ່າງ ວົງວິຈິດ  46  — ชาย 30  ໄຊສີ ສັນຕິວົງ  48  — ชาย 31  ຄຳແພງ ໄຊສົມແພງ  49  22 ชาย 32  ສຸວອນ ເລືອງບຸນມີ  51  23 ชาย 33  ຄຳເມິງ ພົງທະດີ  52  — ชาย 34  ຄຳເຈນ ວົງໂພສີ  54  24 ชาย 35  ປ້ານ ນ້ອຍມະນີ  55  — ชาย 36  ສຸກກົງແສງ ໄຊຍະເລີດ  56  — ชาย 37  ຄຳພັນ ສິດທິດຳພາ  57  25 ชาย 38  ຄຳເຜີຍ ບຸດດາວຽງ  59  26 ชาย 39  ສູນທອນ ໄຊຍະຈັກ  60  17 หญิง 40  ທອງລອຍ ສິລິວົງ  61  27 ชาย 41  ຄຳມະນີ ອິນທິລາດ  —  — ชาย 42  ໂອໄດ ສຸດາພອນ  —  — ชาย 43  ກອງແກ້ວ ໄຊສົງຄາມ  —  28 ชาย 44  ອິນລາວັນ ແກ້ວບຸນພັນ  —  29 หญิง 45  ຄຳຂັນ ຈັນທະວີສຸກ  —  30 ชาย 46  ເຂັມມະນີ ພົນເສນາ  —  31 หญิง 47  ບໍ່ວຽງຄໍາ ວົງດາລາ  —  32 ชาย 48  ວຽງທອງ ສີພັນດອນ  —  18 หญิง 49  ສອນທະນູ ທຳມະວົງ  —  33 ชาย 50  ສະເຫລີມໄຊ ກົມມະສິດ  —  13 ชาย 51  ແສງເດືອນ ຫລ້າຈັນທະບູນ  —  — หญิง 52  ວິໄລວົງ ບຸດດາຄຳ  —  34 ชาย 53  ສົມພາວ ໄຟສິດ  —  — ชาย 54  ທັນສະໄໝ ກົມມະສິດ  —  — ชาย 55  ທອງສະຫລິດ ມັງໜໍ່ເມກ  —  16 ชาย 56  ບຸນຈັນ ສິນທະວົງ  —  — ชาย 57  ສີສຸວັນ ວົງຈອມສີ  —  — ชาย 58  ເພັດ ພົມພິພັກ  —  35 ชาย 59  ພົງສະຫວັນ ສິດທະວົງ  —  36 ชาย 60  ຄຳພັນ ເຜີຍຍະວົງ  —  14 ชาย 61  ເພັດສາຄອນ ຫລວງອາໄພ  —  — ชาย 62  ວິດົງ ໄຊຍະສອນ  —  — ชาย 63  ອະນຸພາບ ຕຸນາລົມ  —  15 ชาย 64  ສິນທະວົງ ໄຊຍະກອນ  —  — ชาย 65  ບຸນຖອງ ດີວິໄຊ  —  — ชาย 66  ສຸພັນ ແກ້ວມີໄຊ  —  — ชาย 67  ວັນໄຊ ແພງຊຸມມາ  —  37 ชาย 68  ເພັດຖາວອນ ພິລາວັນ  —  — ชาย 69  ສັນຕິພາບ ພົມວິຫານ  —  38 ชาย อ้างอิง:

ผู้แทน
อันดับชื่อ อักษรลาว คณะกรรมการศูนย์กลาง ชุดที่ 11เพศ การเปลี่ยนแปลง อันดับ 1  ບຸນຄໍາ ວໍລະຈິດ  39 หญิง 2  ບົວຄົງ ນາມມະວົງ  40 ชาย 3  ສອນໄຊ ສິດພະໄຊ  41 ชาย 4  ໃບຄໍາ ຂັດຕິຍະ  42 หญิง 5  ອາລຸນໄຊ ສູນນະລາດ  43 ชาย 6  ສວນສະຫວັນ ວິຍະເກດ  44 หญิง 7  ໂພໄຊ ໄຊຍະສອນ  45 ชาย 8  ລາວປາວຊົງ ນະວົງໄຊ  46 ชาย อ้างอิง:
# เรือประจัญบานมิกาซะ
มิกาซะ  เป็นเรือประจัญบานของกองทัพเรือจักรวรรดิญี่ปุ่น ตั้งตามชื่อภูเขามิกาซะ ในเมืองนาระ ประเทศญี่ปุ่น เรือลำนี้ทำหน้าที่เป็นเรือธงของพลเรือโทโทโง เฮฮาจิโรตลอดสงครามรัสเซีย–ญี่ปุ่น ระหว่างปี ค.ศ. 1904-1905 โดยรวมถึงยุทธนาวีที่พอร์ตอาเธอร์, ยุทธนาวีที่ทะเลเหลือง และ ยุทธนาวีที่ช่องแคบสึชิมะ

รูปภาพ
# ดานีแยลา แมลชียอร์
ดานีแยลา แมลชียอร์ ดุช ไรช์ ลอปึช ปึไรรา (, ; เกิด 1 พฤศจิกายน ค.ศ. 1996) หรือ ดานีแยลา แมลชียอร์ เป็นนักแสดงชาวโปรตุเกส เธอเริ่มต้นอาชีพนักแสดงในประเทศโปรตุเกสและเริ่มมีชื่อเสียงในจากผลงานการแสดงในละครโทรทัศน์เรื่อง โอรู เวร์ดี (2017) ก่อนที่จะมีชื่อเสียงโด่งดังไปทั่วโลกจากบท คลีโอ กาโซ / แรตแคชเชอร์ 2 ในภาพยนตร์จักรวาลขยายดีซีเรื่อง เดอะ ซุยไซด์ สควอด (2021) ซึ่งนับเป็นภาพยนตร์ภาษาอังกฤษเรื่องแรกของเธอ นอกจากนี้เธอยังได้เป็นหนึ่งในนักแสดงสมทบเรื่อง รวมพันธุ์นักสู้พิทักษ์จักรวาล 3 (2023) ซึ่งเป็นภาพยนตร์ลำดับที่ 32 ของจักรวาลภาพยนตร์มาร์เวล และเร็ว..แรงทะลุนรก 10
# ศาสนาอิสลามในทวีปยุโรป
ศาสนาอิสลามเป็นศาสนาที่มีผู้นับถือมากเป็นอันดับ 2 ในทวีปยุโรป เป็นรองเพียงศาสนาคริสต์ ถึงแม้ว่าชุมชนมุสลิมส่วนใหญ่ในยุโรปตะวันตกก่อตั้งได้ไม่นาน แต่ก็มีสังคมมุสลิมที่ดำรงอยู่มาหลายศตวรรษในคาบสมุทรบอลข่าน, คอเคซัส, ไครเมีย และภูมิภาควอลกา ศัพท์ "มุสลิมยุโรป" (Muslim Europe) ใช้เรียกประเทศที่มีมุสลิมเป็นส่วนใหญ่ในบอลข่าน (บอสเนียและเฮอร์เซโกวีนา, แอลเบเนีย และคอซอวอ) กับบางประเทศในยุโรปตะวันออกที่มีมุสลิมเป็นชนกลุ่มน้อยจำนวนมาก (บัลแกเรีย, มอนเตเนโกร, มาซิโดเนียเหนือ, และบางสาธารณรัฐของรัสเซีย) ที่มีประชากรจำนวนมากเป็นมุสลิมยุโรป แม้ว่าส่วนใหญ่จะเป็นฆราวาสก็ตาม

ศาสนาอิสลามขยายเข้าสู่คอเคซัสผ่านการพิชิตจักรวรรดิเปอร์เซียโดยมุสลิมในคริสต์ศตวรรษที่ 7 และเข้าสู่ยุโรปใต้ผ่านการขยายตัวหลังการพิชิตฮิสเปเนียของอุมัยยะฮ์ในคริสต์ศตวรรษที่ 8–10 หน่วยงานทางการเมืองของมุสลิมมีอยู่อย่างมั่นคงในบริเวณที่ปัจจุบันคือสเปน, โปรตุเกส, ซิซิลี และมอลตาในสมัยกลาง ประชากรมุสลิมในดินแดนเหล่านี้ภายหลังหันมานับถือศาสนาคริสต์หรือถูกเนรเทศออกไปในช่วงปลายคริสต์ศตวรรษที่ 15 โดยผู้นำคริสเตียน (ดู เรกองกิสตา) จักรวรรดิออตโตมันขยายดินแดนเข้าไปในยุโรปตะวันออกเฉียงใต้และรวมอำนาจทางการเมืองด้วยการรุกรานและพิชิตดินแดนส่วนมากของจักรวรรดิเซอร์เบีย, จักรวรรดิบัลแกเรีย และดินแดนที่เหลือทั้งหมดของจักรวรรดิไบแซนไทน์ในคริสต์ศตวรรษที่ 14 ถึง 15 หลายศตวรรษถัดมา จักรวรรดิออตโตมันค่อย ๆ สูญเสียดินแดนในทวีปยุโรปเกือบทั้งหมด จนกระทั่งพ่ายแพ้และล่มสลายใน ค.ศ. 1922 ศาสนาอิสลามเผยแผ่เข้าสู่ยุโรปตะวันออกผ่านการเข้ารีตของชาวบุลการ์วอลกา, Cuman-Kipchaks และภายหลังคือโกลเดนฮอร์ดกับรัฐข่านยุคหลัง กับประชากรมุสลิมหลายกลุ่มที่ชาวรัสเซียเรียกว่า "ชาวตาตาร์" ประชากรมุสลิมที่มีความสำคัญทางประวัติศาสตร์ในยุโรป ได้แก่ Gorani, Torbeshi, Pomaks, ชาวบอสนีแอก, มุสลิมเชื้อสายแอลเบเนีย, ชาวแอลเบเนียเชื้อสายจาม, มุสลิมเชื้อสายกรีก, Vallahades, มุสลิมเชื้อสายโรมานี, ชาวเติร์กในบอลข่าน, ชาวไซปรัสเชื้อสายเติร์ก, ชาวครีตเชื้อสายเติร์ก, Yörüks, ชาวตาตาร์วอลกา, ชาวตาตาร์ไครเมีย, ชาวคาซัค, Gajals และ Megleno-Romanians

ในช่วงปลายคริสต์ศตวรรษที่I 20 ถึงต้นคริสต์ศตวรรษที่ 21 มีมุสลิมจำนวนมากอพยพเข้าสู่ยุโรปตะวันตก ใน ค.ศ. 2010 ประมาณการว่ามีมุสลิมอาศัยอยู่ในทวีปยุโรปประมาณ 44 ล้านคน (6%) ซึ่งรวมผู้ที่อาศัยอยู่ในสหภาพยุโรปประมาณ 19 ล้านคน (3.8%)  คาดการณ์ว่าจำนวนนี้จะเพิ่มขึ้น 8% หรือ 58 ล้านคนใน ค.ศ. 2030 พวกเขามักจะเป็นหัวข้อของการอภิปรายที่รุนแรงและการโต้เถียงทางการเมืองที่จุดประกายจากเหตุการณ์ต่าง ๆ เช่น การโจมตีของผู้ก่อการร้ายอิสลามในประเทศแถบยุโรป, ข้อถกเถียงกรณีหนังสือ โองการปีศาจ, ภาพการ์ตูนในประเทศเดนมาร์ก, ข้อโต้แย้งเรื่องเครื่องแต่งกายอิสลาม และการสนับสนุนขบวนการและพรรคอิงสามัญชนฝ่ายขวาที่มองมุสลิมเป็นภัยคุกคามต่อวัฒนธรรมยุโรปและค่านิยมเสรีนิยมเพิ่มมากขึ้น เหตุการณืเหล่านี้เติมเชื้อเพลิงให้กับข้อโต้แย้งเกี่ยวกับหัวข้อโลกาภิวัตน์, แนวคิดพหุวัฒนธรรม, อาการกลัวอิสลาม, ทัศนคติต่อชาวมุสลิม และสิทธิประชานิยม

 ประวัติ 
ประชามุสลิมในทวีปยุโรปมีความหลากหลายในทางประวัติศาสตร์และต้นกำเนิดมาก ปัจจุบัน ภูมิภาคที่มีมุสลิมเป็นส่วนใหญ่ในยุโรปคือคาบสมุทรบอลข่าน (แอลเบเนีย, บอสเนียและเฮอร์เซโกวีนา, คอซอวอ) และบางสาธารณรัฐของประเทศรัสเซียในคอเคซัสเหนือและภูมิภาคIdel-Ural ชุมชนในบริเวณเหล่านี้ประกอบด้วยชนพื้นเมืองชาวยุโรปที่นับถือศาสนาอิสลามเป็นส่วนใหญ่ ซึ่งมีประเพณีทางศาสนามาหลายร้อยปีจนถึงสมัยกลาง ประเทศข้ามทวีปอย่างตุรกี, อาเซอร์ไบจาน และคาซัคสถานก็มีมุสลิมเป็นส่วนใหญ่ด้วย
# พล่า
พล่า เป็นอาหารไทยประเภทยำ ใช้เนื้อสัตว์สด ๆ ปรุงรสด้วยน้ำมะนาว น้ำปลา พริก ตะไคร้ฝอย ใบสะระแหน่ เป็นต้น พล่าต่างจากยำตรงที่พล่ามักใช้เนื้อสัตว์ที่ไม่สุกมาก คลุกกับผักและเครื่องปรุงแบบยำแต่ใส่ตะไคร้ ใบมะกรูด และน้ำพริกเผาเพิ่มเข้ามาด้วย พล่ายังคล้ายกับแสร้งว่า แต่แสร้งว่าเป็นน้ำพริกเครื่องจิ้มผักดิบมักใช้กุ้งที่ย่างหรือลวกจนสุก

ประวัติ
พล่าเป็นอาหารโบราณ ปรากฏในบทละครเรื่อง รามเกียรติ์ พระราชนิพนธ์สมเด็จพระเจ้ากรุงธนบุรี ตอน ศึกท้าวสัทธาสูร วิรุญจำบัง ที่ทรงพระราชนิพนธ์เมื่อ พ.ศ. 2313 (จ.ศ. 1132) ความว่า

ปรากฏใน กาพย์เห่ชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย ความว่า

ตำรา แม่ครัวหัวป่าก์ (พ.ศ. 2452) ของท่านผู้หญิงเปลี่ยน ภาสกรวงศ์ ได้ระบุสูตรพล่าโดยอ้างจาก กาพย์เห่ชมเครื่องคาวหวาน ว่า "พล่าเนื้อสด ตามตำราสมเด็จพระพันพรรษา (สมเด็จพระศรีสุริเยนทราบรมราชินี)" โดยเนื้อสดที่ว่าคือเนื้อสมัน ในสูตรกล่าวไว้ว่า 

"หั่นบาง ๆ ให้พอจานหนึ่ง เอาเกลือป่นเคล้าให้เค็มสักหน่อย น้ำส้มนิด น้ำมะนาวลงขยำนวดไปจนเนื้อนั้นซีดสุก ออกสีขาว แล้วบิดให้แห้ง…เอากระเทียมแห้งปอกซอยตามกลีบ แบ่งเอาขึ้นเจียวกับมันหมูส่วนหนึ่ง เหลือดิบไว้สองส่วน พริกชี้ฟ้าผ่าแคะเมล็ดออก หั่นตามยาว เมล็ดแตงเอาขึ้นขั้วทั้งเปลือก แล้วแกะเอาแต่เมล็ดใน สระแหน่เด็ดเอาแต่ใบ แล้วเอาของที่กล่าวเหล่านี้ลงประสมเคล้ากับเนื้อ เอาน้ำเคยดี น้ำมะนาวเคล้าให้ทั่วกัน…"

สูตรดังกล่าวแตกต่างจากพล่าในปัจจุบันไม่ว่าจะมีกลิ่นกระเทียมเจียว รสเผ็ดจากพริกชี้ฟ้า หรือกระทั่งความนุ่มของเนื้อสดที่ใช้ เนื้อที่ใช้ในตำรานี้นอกจากเนื้อสมัน เนื้อกวาง นางเก้ง สุกรป่าก็ใช้ได้ ถ้าไม่มี เนื้อสันโคสดก็ใช้ได้ แต่ปัจจุบันการรับประทานดิบลดลงจึงประยุกต์มาทำเป็นเนื้อสัตว์แบบสุกมากขึ้น เช่น เนื้อวัว เนื้อหมู หรือกุ้ง

บรรจบ พันธุเมธา นักภาษาศาสตร์ ระบุว่า คำว่า "พล่า" เป็นคำยืมมาจากคำเขมรว่า ภลา
# ลีแยฟว์ราลารัวยาล
ลีแยฟว์ราลารัวยาล (หรือ) เป็นอาหารที่เป็นสัญลักษณ์ของกีฬาล่าสัตว์ของฝรั่งเศส การปรุงต้องใช้ทักษะทางเทคนิครวมถึงประสบการณ์ระดับสูง อาหารชนิดนี้มีสองสูตรที่ "แข่งขันกัน" สูตรหนึ่งเหมือนสตู โดยตุ๋นใส่กระเทียมและหอมแดงหั่นฝอยในซอสไวน์แดงที่เป็นตัวแทนของเลือด ส่วนอีกสูตรหนึ่งเป็นเนื้อติดกระดูกยัดไส้  โดยสอดไส้ด้วยฟัวกราและทรัฟเฟิล เสิร์ฟร้อนโดยแบ่งเป็นชิ้น ๆ ราดด้วยซอสไวน์แดงที่เป็นตัวแทนของเลือด แม้ว่าสูตรร่วมสมัยทั้งสองนี้มีความแตกต่างกันอย่างมาก แต่ทั้งคู่ก็อ้างถึงประวัติศาสตร์ในการใช้ชื่อลีแยฟว์ราลารัวยาล

 ต้นกำเนิดและสูตรต่าง ๆ 
"ตามประวัติศาสตร์แล้ว อาหารที่ใช้คำว่า "รัวยาล (ของราชวงศ์)" นั้นถือเป็นอาหารที่มีคุณภาพและพิถีพิถันในการจัดเตรียมตามแบบฉบับของชาววังหรือเหมาะสมสำหรับเป็นเครื่องเสวย อาหารจานนี้เริ่มมีการบันทึกตั้งแต่ปี ค.ศ. 1588 และมีความชัดเจนในช่วงคริสต์ศตวรรษที่ 17 ในปี ค.ศ. 1755 เมนง (Menon) ผู้ปรุงและเขียนตำราการทำอาหารได้ระบุสูตรการทำในหนังสือ Les soupers de la Cour ou L'art de travailler toutes sortes d'aliments ฉบับพิมพ์ครั้งแรกของเขา ใช่ชื่อว่า Lapereaux au Monarque พร้อมด้วยเครื่องจิ้ม Sauce à la Royale อย่างไรก็ตามทั้งอาหารและเครื่องจิ้มแตกต่างจากทั้งสองสูตรที่แข่งขันกันใช้ชื่อนี้ในสมัยใหม่ นอกจากนี้ในหนังสือของเขา ส่วนแรกเมนงได้อธิบายถึงการปรุงอีกสองสูตรสำหรับตุ๋นเนื้อกระต่ายในสตู แบบแรกเป็นชนิดเสิร์ฟเย็นในชื่อ Lièvre en terrine à la Daube และอีกแบบเสิร์ฟร้อน Lièvre au Sang ในส่วนหลังของหนังสือยังมีสูตรสำหรับเสิร์ฟเย็นของ Roulades de Lièvre  (แบบกาล็องตีน) แต่ไม่ใส่ฟัวกราหรือเห็ดทรัฟเฟิล โดยปรุงในไวน์ขาวและน้ำซุป

 สัญลักษณ์ของอาหารฝรั่งเศส 
สูตรอาหารที่เป็นมรดกของการทำอาหารฝรั่งเศสจานนี้ได้รับการยอมรับว่าเป็นเอกลักษณ์ของฝรั่งเศส รายการโทรทัศน์อเมริกัน ดวลอาหาร ประลองจานเด็ด (The Final Table) ได้ทำรายการเกี่ยวกับอาหารฝรั่งเศสโดยนำเสนออาหารจานนี้ในปี ค.ศ. 2018

 หมายเหตุ
# ทรอย คอตเซอร์
ทรอย ไมเคิล คอตเซอร์ (, ; เกิด 24 กรกฎาคม ค.ศ. 1968) เป็นนักแสดงชาวอเมริกัน เป็นที่รู้จักอย่างดีจากบทสมทบในภาพยนตร์เรื่อง โคด้า หัวใจไม่ไร้เสียง (2021) ซึ่งทำให้เขาได้รับรางวัลมากมาย รวมถึงรางวัลออสการ์, รางวัลแบฟตา, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวีอะวอดส์ เขากลายเป็นนักแสดงหูหนวกคนแรกที่ได้รับสามรางวัลหลัง

 ชีวิตช่วงแรกและการศึกษา 
คอตเซอร์เกิดเมื่อวันที่ 24 กรกฎาคม ค.ศ. 1968 ในเมซา รัฐแอริโซนา เป็นบุตรของโจดี  (นามสกุลเดิม ทรู) และเลนนาร์ด สตีเฟน "เลน" คอตเซอร์ ทำงานเป็นผู้บัญชาการตำรวจในเมซา เมื่อคอตเซอร์อายุเก้าเดือน บิดามารดาพบว่าเขาหูหนวก พวกเขาจึงเรียนภาษามืออเมริกันเพื่อให้ครอบครัวสามารถสื่อสารกันได้ รวมถึงสนับสนุนให้คอตเซอร์เล่นกีฬาและผูกมิตรกับเด็กที่ได้ยินเสียงในละแวกนั้น คอตเซอร์เข้าเรียนที่ฟีนิกซ์เดย์สกูลฟอร์เดอะเดฟ ที่ซึ่งทำให้เขาเริ่มสนใจการแสดง เขาจบการศึกษาจากโรงเรียนเวสต์วูดไฮสกูล ขณะเรียนอยู่ที่นี่ ครูสอนการแสดงสนับสนุนให้เขาเข้าร่วมในรายการวาไรตีซีเนียร์และยังได้แสดงละครใบ้ที่ได้รับการตอบรับอย่างดีและเป็นแรงจูงใจทำให้เขาเริ่มสนใจละครเวทีด้วย

หลังจากคอตเซอร์จบการศึกษาระดับมัธยม เขาได้ฝึกงานที่เคทีเอสพี-ทีวี (ปัจจุบันคือ เคเอสเอซี-ทีวี) ในขณะที่เขามีความปรารถนาเป็นผู้กำกับภาพยนตร์นั้น ขณะฝึกงานเขาได้ช่วยงานบรรณาธิการและรู้สึกไม่ปะติดปะต่อกับผู้คนใดเลย โดยเขากล่าวว่า "ความฝันการเป็นผู้กำกับของผมพังทลาย หลังจากที่ผมยอมรับความจริงได้ว่าผมอาศัยอยู่ในโลกที่ไม่ได้ใช้ภาษาของผม" จากนั้นเขาเข้าเรียนที่มหาวิทยาลัยแกลลอเดต ตั้งแต่ปี 1987 ถึง 1989 และศึกษาด้านละครเวที โทรทัศน์ และภาพยนตร์
# การควบรวมกิจการ ทรู-ดีแทค
การควบรวมกิจการระหว่างทรู คอร์ปอเรชั่น และดีแทค ซึ่งเป็นผู้ให้บริการเครือข่ายโทรคมนาคมรายใหญ่เป็นอันดับที่ 2 และ 3 ของประเทศไทย เกิดขึ้นในช่วงปี พ.ศ. 2566 หลังจากการประกาศต่อสาธารณะครั้งแรกเมื่อวันที่ 22 พฤศจิกายน พ.ศ. 2564 ข้อตกลงดังกล่าวจะทำให้บริษัทที่จะควบรวมกันกลายเป็นเครือข่ายโทรศัพท์เคลื่อนที่ที่ใหญ่ที่สุดแทนแอดวานซ์ อินโฟร์ เซอร์วิส (เอไอเอส) และทำให้ตลาดผู้ให้บริการโทรศัพท์เคลื่อนที่กลายเป็นการผูกขาดเพียงสองราย

การควบรวมกิจการดังกล่าวจึงถูกต่อต้านอย่างหนักจากนักวิชาการและภาคประชาสังคม โดยมองว่าเป็นอันตรายต่อผู้บริโภคและผลประโยชน์สาธารณะ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้รับทราบการควบรวมกิจการดังกล่าวโดยมีเงื่อนไขบางประการเมื่อวันที่ 20 ตุลาคม พ.ศ. 2565 แม้ว่าจะมีความไม่แน่นอนทางกฎหมายบางประการว่า กสทช. มีอำนาจในการอนุมัติการควบรวมกิจการดังกล่าวหรือไม่ และคณะกรรมการการแข่งขันทางการค้าควรเข้ามาเกี่ยวข้องหรือไม่ คำร้องคัดค้านคำตัดสินดังกล่าวได้ยื่นต่อศาลปกครองในเดือนพฤศจิกายนโดยสภาองค์กรของผู้บริโภคและเอไอเอส

บริษัท ซิทริน โกลบอล จำกัด ก่อตั้งขึ้นเป็นการร่วมทุนระหว่างเครือเจริญโภคภัณฑ์ (ผู้ถือหุ้นใหญ่ของทรู) และเทเลนอร์ (ผู้ถือหุ้นใหญ่ของดีแทค) บริษัทจดทะเบียนจัดตั้งบริษัทกับกรมพัฒนาธุรกิจการค้า กระทรวงพาณิชย์ เมื่อวันที่ 9 กรกฎาคม พ.ศ. 2564 ด้วยทุนจดทะเบียน 100,000 บาท สำนักงานตั้งอยู่ที่ 313 อาคารซีพี ทาวเวอร์ ถนนสีลม แขวงสีลม เขตบางรัก กรุงเทพมหานครสำรวจ ‘ซิทริน โกลบอล’ บริษัทร่วมทุนระหว่าง ‘ซีพี’ และ ‘เทเลนอร์’ ผู้เตรียมทำคำเสนอซื้อหุ้น TRUE-DTAC พบเริ่มตั้งบริษัทเมื่อวันที่ 9 ก.ค. 2564 Survey of 'Citrine Global', a joint venture company between 'CP' and 'Telenor', who is preparing to make a tender offer for TRUE-DTAC, found the company's establishment on 9 July 2021. (in Thai)บริษัท ซิทริน โกลบอล จำกัด Citrine Global Company Limited (in Thai)

บริษัทเริ่มปรากฏชื่อและมีบทบาทครั้งแรกในฐานะผู้ทำคำเสนอซื้อหลักทรัพย์ของทรูและดีแทค ภายหลังการควบรวมกิจการระหว่างทรูและดีแทคแล้ว บริษัทฯ จะซื้อหุ้นจากทรูในราคาหุ้นละ 5.09 บาท และจะซื้อหุ้นจากดีแทคในราคาหุ้นละ 47.76 บาท การควบรวมกิจการคาดว่าจะเสร็จสิ้นในช่วงปลายเดือนกันยายน พ.ศ. 2565 ต่อมาเมื่อวันที่ 4 เมษายน พ.ศ. 2565 ในการประชุมสามัญผู้ถือหุ้นประจำปี พ.ศ. 2565 ของบริษัท ทรูคอร์ปอเรชั่น ที่ประชุมได้มีมติอนุมัติการควบรวมกิจการกับดีแทค เช่นเดียวกับดีแทค ในวันเดียวกันกับที่ที่ประชุมวิสามัญผู้ถือหุ้นของบริษัทดีแทคมีมติอนุมัติการควบรวมกิจการกับทรูคอร์ปอเรชั่นDTAC แจ้งตลาดหลักทรัพย์ “ผู้ถือหุ้น” อนุมัติควบรวม TRUE DTAC notifies the Stock Exchange of Thailand "Shareholders" to approve the merger with TRUE (in Thai) โดย กสทช. มีมติ "รับทราบ" การควบรวมกิจการในการประชุมเมื่อวันที่ 20 ตุลาคม พ.ศ. 2565Thai telecoms regulator allows $7.3bn True-DTAC merger บริษัทใหม่ที่เกิดจากการควบรวมกิจการยังคงใช้ชื่อว่า บริษัท ทรู คอร์ปอเรชั่น จำกัด (มหาชน) ซึ่งก่อตั้งเมื่อวันที่ 1 มีนาคม พ.ศ. 2566 และจดทะเบียนในตลาดหลักทรัพย์แห่งประเทศไทยภายใต้สัญลักษณ์หุ้น TRUE เมื่อวันที่ 3 มีนาคม พ.ศ. 2566Merged True-DTAC to be called True Corp